Mertensia paniculata

Mertensia paniculata er en flerårig urt i rubladfamilien.

Den har opprette stengler som er 20–150 cm høye og vokser fra en trevlete jordstengel. Hver stengel har en eller flere blomsterstander med hengende, klokkeformede blomster. Hvis planten har grunnstilte blad, er de 5–20 cm lange, 2,5–10 cm brede, hjerte- til eggformede og med en 15–30 cm lang bladstilk. Stengelbladene sitter spredt, er lansett- til hjerteformede, 3–18 cm lange, 1–8 cm brede, hårete og har en kort bladstilk. Hver blomst produserer 0–4 smånøtter.

Mertensia paniculata er utbredt i Nord-Amerika fra Alaska og nordvestlige Canada sørover til nordligste delstatene i USA. Den mangler lengst øst i Canada, og i New England finnes det bare noen isolerte bestander i Connecticut. Arten vokser på fuktige steder i skog, kratt, eng og langs bekker. Den er spesielt vanlig i skog med balsamedelgran, amerikaosp, balsampoppel, kvitgran og svartgran. Pollineringen gjøres av humler. Snøskohare, grizzlybjørn og wapiti beiter på planten.

Varieteter 
Arten deles i tre varieteter med følgende utbredelse:
 var. alaskana – Alaska, Nordvestterritoriene, Yukon
 var. borealis – Britisk Columbia, Idaho, Montana, Oregon, Washington
 var. paniculata – hele artens utbredelsesområde fra subarktisk Nord-Amerika til nordlige USA

En fjerde varietet, var. eastwoodiae fra arktisk Alaska, regnes nå som en egen art, Mertensia eastwoodiae. Artsepitetet ble først skrevet eastwoodae, men det er dårlig latin.

Litteratur

Eksterne lenker 
 

Rubladfamilien